एक्ट्रेस मोनिका चौधरी बोलीं- कंगना के इस कदम पर डायरेक्टर ने भी की थी तारीफ
Bollywood Movie Tu Jhoothi ​​Main Makkar Actress Speaks About Her Acting Training. हाल ही में फिल्म ‘तू झूठी मैं मक्कार’ में नजर आईं मोनिका चौधरी ने मीडिया को दिए इंटरव्यू में बताया की उन्होंने डायरेक्टर अरविंद  गौर के डायरेक्शन में एक्टिंग की ट्रेनिंग ली है।
हाल ही में फिल्म ‘तू झूठी मैं मक्कार’ में नजर आई मोनिका चौधरी ने मीडिया को दिए इंटरव्यू में बताया की उन्होंने डायरेक्टर अरविंद गौर के डायरेक्शन में एक्टिंग की ट्रेनिंग ली है। अरविंद गौर ने कंगना रनोट को भी मेंटॉर किया है।
कंगना ने चुपके से सीखी अरविंद गौर से एक्टिंग
इंटरव्यू के दौरान मोनिका ने गौर के साथ ट्रेनिंग के दिनों को याद करते हुए बताया कि गौर अक्सर ‘क्वीन’ की एक्ट्रेस की बातें करते हैं।
मोनिका ने बताया कि जब कंगना अरविंद सर के अंडर ट्रेनिंग ले रही थीं, तब वो भी उनकी तरह टीनेजर ही थीं।
मोनिका के मुताबिक कंगना ने चंडीगढ़ में पढ़ाई के दौरान ही बिना किसी को बताए अरविंद जी के अंडर ट्रेनिंग लेना शुरू किया था।
कंगना की तारीफ करते हैं अरविंद सर- मोनिका चौधरी 
मोनिका ने ये भी बताया कि गौर अक्सर कंगना की एक्टिंग की तारीफ करते हैं। साथ ही, वो कंगना को स्टूडेंट के तौर पर भी ब्रिलियंट कहते हैं। कंगना बहुत मेहनती थीं और उनमें सीखने का पैशन भी था।
उन्होंने बताया था कि एक बार किसी प्ले के मेल एक्टर की तबियत अचानक खराब हो गई। तब उस मेल एक्टर की जगह कंगना के उनका किरदार निभाया।
कंगना रनोट ने मूंछ लगाकर निभाया था आदमी का किरदार 
मोनिका ने आगे बताया कि कोई भी एक्टर उसका रोल करने को तैयार नहीं था क्योंकि समय कम था। कंगना उसकी जगह एक्टिंग करने को तैयार हो गईं। उन्होंने फटाफट अपनी लाइनें याद की और स्टेज पर आ गईं। कंगना ने मूंछ लगाकर आदमी का किरदार निभाया।
हिंदुस्तान टाइम्स से बात करते हुए मोनिका ने बताया कि डायरेक्टर अरविंद अक्सर कहते हैं कि किसी भी एक्टर को ऐसी परिस्थितियों के लिए तैयार रहना चाहिए, बिल्कुल उसी तरह जैसे कंगना तैयार रहती थीं।